Akola group

AB Akola group – agroverslo ir maisto pramonės įmonių kontroliuojančioji bendrovė. Ją sudaro 63 pavaldžios ir 2 asocijuotos įmonės, kurios užsiima žemės ūkio ir maisto produktų gamyba, teikia paslaugas ir prekes žemdirbiams. Grupės įmonėse dirba per 5 tūkst. darbuotojų, o jų metinės konsoliduotos pajamos siekia 1,5 mlrd. eurų.

Didžiausios pavaldžiosios įmonės : AB „Linas Agro“, AB „Kauno grūdai“, UAB „Linas Agro“ Grūdų centrai, UAB Akola farming ir jos valdomos 7 žemės ūkio bendrovės, UAB „Dotnuva Baltic“, AB „Vilniaus paukštynas", AB Kaišiadorių paukštynas, AS „Kekava Foods“, (Latvija).
miniatiūra|250px|left|„Linas Agro“ Joniškyje, 2016 m.

 Istorija 
1991 m. pradėta tarptautinė prekyba augaline žemės ūkio produkcija. 1993 m. pradėtas augalininkystės produkcijos kontraktingas, vėliau peraugęs į Rapsų ir grūdų auginimo programas. 1994–2007 m. vykdyta didmeninė prekyba veterinarijos prekėmis. 1998 m. investuota į prekybos žemės ūkio techniką (UAB „Dotnuva Baltic“) bei ekspedijavimo paslaugų (UAB „Jungtinė ekspedicija“) verslus. 2000 m. pradėtas aliejinių sėklų perdirbimas. 2001 m. vykdytos investicijos į sėklų paruošimo verslą (atidarytas sėklų fabrikas). 2002 m. pradėtas grūdų džiovinimas, valymas, saugojimas. 2003 m. pradėta pirminė žemės ūkio produktų gamyba, įkurta žemės ūkio bendrovių valdymo įmonė (UAB „Linas Agro“ Konsultacijos). 2010 m. įgyvendintas pirminis viešasis AB „Linas Agro Group“ akcijų siūlymas ir įmonė tapo Nasdaq Vilnius listinguojama bendrove. 2013 m. įsigytas paukštininkystės verslas Latvijoje, 2021 m. įsigytos  „KG Group“ susivienijimo įmonės.„Linas Agro“ užbaigė „KG Group“ įsigijimą, dalijasi pirmaisiais planais. Vž.lt. Nuoroda tikrinta 2021-07-23. 2023 m. liepą įsigyta paruoštų vartojimui produktų gamybos įmonė, dabar ji vadinasi AB „Grybai LT“. 2023 m. gruodį įmonė pakeitė pavadinimą į AB Akola group. 2024 m. gruodį grupė įsigijo Latvijos grūdų prekybos įmonę SIA „Elagro Trade“.

 Išnašos 

 Nuorodos 
 AB Akola group svetainė (lietuvių, anglų k.)

Kategorija:Žemės ūkio įmonės
Kategorija:Lietuvos pramonės įmonės